Број: П-КД 6367/4-11

Датум: 05.02.2020. године

На основу члана 63. Закона о јавним набавкама (Сл. гласник РС бр. 124/12, 14/15 и 68/15), а у вези поступка јавне набавке велике вредности бр. 4/2020- набавка добара- храна за потребе Центра за заштиту одојчади, деце и омладине, поводом Ваших питања, достављамо одговоре:

Питања:

1. Да ли је након закључења Уговора могуће променити произвођача добара с обзиром да се дешава да у току трајања Уговора из различитих разлога произвођач који је наведен у понуди не буде у могућности да изврши испоруку?
2. У члану 4. модела Уговора који се односи на усклађивање цена помиње се проценат умањења или повећања индекс кретања цена и базне цене. Молимо да одговорите на следеће питање: Ако је понућач у понуди дао јединичну цену од 50,00 динара, и ако је прошло 90 дана, а најнижа цена са стипса је 60,00 динара да ли то значи да ће се анексом уговора признати цена од 60,00 динара или ће се нова цена утврдити на неки други начин?

Одговори:

1. Уколико дође до промене произвођача од којег понуђач набавља намирнице, понуђач је дужан да одмах писмено обавести Наручиоца и да у оквиру обавештења образложи околности или ванредне ситуације, услед којих је дошло до промене произвођача и да достави адекватне доказе који се тичу предметних узрока промене. Такође, понуђач је у обавези да достави Уговор о пословној сарадњи са новим произвођачем, а ако је у питању ново пољопривредно газдниство, у обавези је да достави и Потврду о активном статусу у регистру пољопривредних газдинстава, издату од стране Министарства финансија- Управе за трезор. Све наведено се односи и на ситуацију када дође до промене правног лица или предузетника који се не бави производњом, већ само прометом, а од кога понуђач набавља намирнице.
2. Како је наведено у конкурсној документацији и у моделу Уговора о јавној набавци, за базне цене са сајта СТИПС-а и са сајта ЦЕНОТЕКА, узимају се предвиђене минималне цене артикала. Усклађивање цена вршиће се према ценама са сајта СТИПС-а и са сајта ЦЕНОТЕКА на дан подношења захтева за усклађивање цене.

Дакле, на вашем датом примеру, узеће се као базна цена износ од 60,00 динара, уколико је иста у датом износу објављена на сајту СТИПС- а и на сајту ЦЕНОТЕКА.

Комисија за јавне набавке